Som den første av deltakerne spilte NRK inn nødopptaket av TIX og «Fallen Angel» i H3 Arena to dager etter finalen. Arrangørene EBU og NPO hadde på forhånd stilt en rekke krav og føringer for hvordan opptaket skulle gjennomføres. Blant annet hadde NRK én time på seg og tre forsøk på å spille inn et godkjent opptak. De samme konkurransereglene gjaldt også for dette opptaket, noe som betød at TIX sang live, og det kunne maksimalt være seks personer på scenen.